ચમત્કારો એ સાધુત્વ નથી, ચરિત્ર સાધુત્વ સાથે જોડાયેલી પહેલી અને મહત્ત્વની બાબત છે. ભભૂતિ કાઢતી, ઘડિયાળો આપતી, સોનાની ચેઇનો કાઢી આપતી કે પોતાની જગ્યાએ બેઠાં બેઠાં તમારે ઘેર શું ચાલે છે તે કહી આપતી વ્યક્તિઓ જ્ઞાની હશે, જાદુગર હશે, સિદ્ધ હશે, પરંતુ સાધુ નથી એટલું નક્કી! જ્ઞાન તો રાવણ પાસે પણ બહુ હતું, દુર્યોધન પણ મૂર્ખ નહોતો. મહત્ત્વનું એ છે કે એ જ્ઞાન સાથે સમાજનું શ્રેય જોડાય છે કે નહીં. જે સમાજનો વિચાર કરે તે સાધુ અને જે પ્રમાદનો વિચાર કરે એ સ્વાર્થી.